|  |  |  |
| --- | --- | --- |
| **ISHOD** | **PRIMJER PITANJA ZA MINIMALNI ISHOD** | **PRIMJER PITANJA ZA ŽELJENI ISHOD** |
| **I1** | Kreirajte pogled koji će se koristiti za dohvat svih računa kojima su kupci iz Njemačke. Korištenjem kreiranog pogleda prikažite koliko je računa izdano u pojedinom gradu.  | Kreirajte pogled koji vraća ID-eve svih komercijalista te ID-eve svih izdanih računa. Pri tome omogućite da pogled ostane zaštićen od svih naknadnih promjena tablica o kojima ovisi.  |
| **I1** | Kreirajte novu tablicu Zapisnik sa stupcima IDZapisnik i Sadrzaj. Napravite okidač na tablici Komercijalist i vežite ga uz sva tri događaja. U okidaču saznajte koji događaj ga je pozvao i tu informaciju upišite u Zapisnik. Napravite upis jednog novog retka, izmjenu jednog retka i brisanje jednog retka. Uklonite okidač.  | Korisnički zahtjevi kažu da se u tablicu Osoba u stupac OIB uvijek obavezno mora unijeti podatak duljine 11 znamenaka. Osigurajte navedeno korištenjem okidača. Onemogućite kreirani okidač.Omogućite korištenje rekurzivnih okidača. |
| **I2** | Na koliko stranica su smješteni podaci iz tablice Potkategorija? Na koliko stranica su smješteni indeksi iz tablice Potkategorija? Koja je vrijednost IDPotkategorija prve potkategorije na prvoj podatkovnoj stranici? | Optimizirajte upit što je bolje moguće: SELECT DISTINCT PotkategorijaID FROM Proizvod WHERE Naziv LIKE 'P%' |
| **I2** | Kreirajte proceduru koja će za primljeni IDKupac izbrisati dotičnog kupca. Ukoliko dotični kupac ne postoji, procedura treba kroz RETURN parametar vratiti -1, inače 0. Zanemarite odnose tablice Kupac s ostalim tablicama.Pozovite kreiranu proceduru kako biste prikazali zadanu funkcionalnost. | Kreirajte proceduru koja prima naziv potkategorije i pripadajuće IDKategorije, upisuje novu potkategoriju u pripadajuću kategoriju i kroz izlazni parametar vraća vrijednost primarnog ključa upisanog retka. Ako već postoji potkategorija zadanog imena za tu kategoriju, ne treba je upisivati ponovno i u tom slučaju kroz izlazni parametar vratite vrijednost 0. Pozovite proceduru dva puta s istim nazivom potkategorije i IDKategorije te ispišite vraćene vrijednosti. |
| **I2** | Kreirajte skalarnu funkciju koja prima boju i računa koliko ima proizvoda dotične boje. Prikažite primjenu kreirane funkcije tako da je iskoristite u prikazu svih proizvoda, za prikaz rezultata funkcije u dodatnom stupcu. | Kreirajte tabličnu funkciju koja prima podatak IDKomercijalist i prikazuje sve račune dotičnog komercijaliste.Prikažite primjenu kreirane funkcije tako da je iskoristite za prikaz naziva gradova iz kojih su kupci tih računa. |
| **I3** | Implementirajte CRUD operacije na tablici Kategorija, ako znate da će se baza podataka koristiti iz programskog jezika koji ne podržava rad s funkcijama na bazi podataka. Neka svaka od CRUD operacija bude riješena zasebnim objektom. Demonstrirajte korištenje napravljenih objekata. | Implementirajte CRUD operaciju za brisanje podataka iz tablice Kupac, svjesni odnosa tablice Kupac s drugim tablicama. Napravite primjer korištenja kreirane procedure. |